Debata oko napada na Iran
Mogućnost da Izrael napadne iranske nuklearne instalacije podstakla je oštru debatu u izraelskoj javnosti
Moše Merion još uvek pamti ratno iskustvo. On je 1991. bio zamenik gradonačelnika naselja Ramat Gan u Telavivu kada su tokom prvog rata sa Irakom padale rakete na Izrael. Izrael je trpeo napade ali je bio na marginama tog konflikta, prepustivši Sjedinjenim Državama da se sa drugim saveznicima obračunaju sa diktatorom Sadamom Huseinom. Međutim, to nije slučaj sa Mahmudom Ahmadinedžadom i mogućnošću da Iran stekne nuklearno oružje. Ukoliko međunarodna zajednice ne bude delovala, to će učiniti Izrael, kaže premijer Benjamin Netanjahu. Izraelski zvaničnici tvrde da problem treba rešiti što pre jer Iran pomera važne nuklearne instalacije u podzemna skloništa koja mogu da podnesu i najteže bombardovanje. Iran upozorava da će uzvratiti, a poseduje rakete čiji domet obuhvata i Izrael. Ekspert za Iran, David Menašri se protivi napadu na Iran. Međutim, pored diplomatskih i ekonomskih sankcija koje su SAD i Evropska unija, već zavele, ne postoje druga sredstva, kaže vojni istoričar Martin Van Kreveld. Efraim Kam, saradnik Instituta za bezbednost, smatra da bi to bila katastrofa. Prema nedavnim anketama javnog mnjenja, Izraelci su podeljeni oko Irana. Mnogi Izraelci su sumnjičavi prema Iranu, ali se nadaju da tenzije sa tom zemljom neće ići dalje od „rata rečima.“